ไปพบแพทย์เนื่องจากประจำเดือนผิดปกติค่ะ บางเดือนมากะปิดกระปรอย 20 วัน มา 1 ครั้ง บางเดือนมามาก 8-10 วัน เป็นมาประมาณ 4-5 เดือน คุณตรวจภายในแล้วแจ้งว่าไม่พบสิ่งผิดปกติ จึงให้ยาคุมกำเนิดยี่ห้อยาสมิน แบบ 21 เม็ด มารับประทาน เพื่อให้รอบประจำเดือนเป็นปกติ โดยให้เริ่มเม็ดแรกในวันที่ 3 ของรอบเดือนถัดไปอยากจะสอบถามคุณค่ะ คือตั้งแต่ไปพบคุณจนถึงทุกวันนี้ ยังไม่เป็นประจำเดือนเลยค่ะ รอบเดือนครั้งสุดท้าย 4-12 กันยายน ถ้าจะเริ่มทานยาคุมกำเนิดเม็ดแรกเพื่อปรับฮอร์โมนจะเริ่มยังไงดีค่ะป.ล. คุมกำเนิดแบบใช้ถุงยางอนามัย อายุ 40 ปีค่ะ บุตร 1 คน อายุ 12 ปี ผ่าคลอด
สวัสดีค่ะโดยทั่วไปยาคุมกำเนิดแบบฮอร์โมนรวม ชนิด 21/28 เม็ด ให้รับประทานวันละ 1 เม็ด ตามลำดับติดต่อกันทุกวัน ในกรณีที่กินยาต่อเนื่องแบบ 28 เม็ด สามารถรับประทานต่อกันได้เลยทุกวัน แต่ถ้าเป็นแบบ 21 เม็ด เมื่อยาหมดแผง ต้องหยุดรับประทานยา 7 วัน โดยหากเริ่มรับประทานยาคุมกำเนิดไม่เกินวันที่ 5 หลังประจำเดือนมาวันแรก จะสามารถคุมกำเนิดได้ในรอบเดือนนั้นทันที แต่หากรับประทานยาในช่วงอื่น ต้องรับประทานยาติดต่อกันอย่างน้อย 7 วันจึงจะมีประสิทธิภาพในการคุมกำเนิดในกรณีนี้ ประจำเดือนยังไม่มา และหากไม่ต้องการผลด้านการคุมกำเนิด ก็อาจเริ่มยาได้เลยค่ะ หากยังสงสัยหรือไม่แน่ใจควรปรึกษาแพทย์ที่รักษาหรือเภสัชกร และอ่านเอกสารกำกับยาร่วมด้วยค่ะ